
Ministru kabineta sēdes protokollēmums

Likumprojekts "Grozījumi Patērētāju tiesību aizsardzības likumā"

· 1. Atbalstīt iesniegto likumprojektu.
· 2. Valsts kancelejai sagatavot likumprojektu iesniegšanai Saeimā vienlaikus ar likumprojektu "Grozījumi likumā "Par nodokļiem un nodevām"" (25-TA-387) un likumprojektu "Grozījumi Kredītinformācijas biroju likumā" (25-TA-315).
· 3. Noteikt, ka atbildīgais par likumprojekta turpmāko virzību Saeimā ir ekonomikas ministrs.
· 4. Lūgt Saeimu izskatīt likumprojektu vienlaikus ar likumprojektu "Grozījumi likumā "Par nodokļiem un nodevām"" (25-TA-387) un likumprojektu "Grozījumi Kredītinformācijas biroju likumā" (25-TA-315) (likumprojektu pakete).
· 5. Patērētāju tiesību aizsardzības centram līdz 2025. gada 30. decembrim veikt risku novērtējumu kapitālsabiedrībām, kuras pārsniedz Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, pielikuma 2. panta 1. punktā noteiktos rādītājus un kuras patērētājam varētu piešķirt kredītu atlikta maksājuma veidā (ar vai bez procentiem) savu preču vai pakalpojumu iegādei bez trešo pušu finansējuma izmantošanas, un iesniegt minēto risku novērtējumu Ekonomikas ministrijai.

